Държавен вестник, бр. 71, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  71
(4) Физически и юридически лица с постоя­
нен адрес или седалище в договаряща страна, 
чийто официален език не е английски, френски 
или немски, както и граждани на тази страна 
с постоянен адрес в чужбина, могат да подават 
документи, за които има определен срок, на 
официалния език на тази страна. Съгласно 
Правилника за прилагане обаче те трябва да 
представят превод на един от официалните 
езици на Европейското патентно ведомство. 
Ако даден документ, с изключение на тези, 
съставляващи европейската патентна заявка, 
не бъде подаден на предписания език или 
ако изискваният превод не бъде представен 
в определения срок, се счита, че документът 
не е подаван.
(5) Европейските патентни заявки се пуб­
ликуват на езика на производството.
(6) Описанията на европейски патенти 
се публикуват на езика на производството и 
включват превод на претенциите на другите 
два официални езика на Европейското па­
тентно ведомство.
(7) На трите официални езика на Евро­
пейското патентно ведомство се публикуват:
(а) Европейският патентен бюлетин;
(б) Официалният бюлетин на Европейското 
патентно ведомство.
(8) Вписванията в Европейския патентен 
регистър се извършват на трите официални 
езика на Европейското патентно ведомство. 
В случаи на съмнение за автентично се счита 
вписването на езика на производството.
Член 15
Отдели, на които е възложена процедурата
За осъществяване на процедурите, залегна­
ли в тази конвенция, в Европейското патентно 
ведомство се създават следните отдели:
(а) получаващ сектор;
(б) отдели по проучването;
(в) експертизни отдели;
(г) отдели по възраженията;
(д) правен отдел;
(e) колегии по жалбите;
(ж) Разширена колегия по жалбите.
Член 16
Получаващ сектор
Получаващият сектор отговаря за експер­
тизата на европейските патентни заявки при 
подаването им и за експертизата на формал­
ните изисквания на тези заявки.
Член 17
Отдели по проучването
Отделите по проучването отговарят за 
изготвянето на доклади от европейското 
проучване.
Член 18
Експертизни отдели
(1) Експертизните отдели отговарят за екс­
пертизата на европейските патентни заявки.
(2) Всеки експертизен отдел се състои от 
трима технически квалифицирани експерти. 
Обаче експертизата на европейска патентна 
заявка до вземане на решение по нея като 
основно правило се възлага на един от чле­
новете на експертизния отдел. 
Устното производство се провежда в самия 
експертизен отдел. Ако експертизният отдел 
счете, че естеството на решението го изисква, 
той може да бъде разширен чрез допълване с 
правно квалифициран експерт. При равенство 
на гласовете решаващ е гласът на председа­
теля на отдела.
Член 19
Отдели по възраженията
(1) Отделите по възраженията отговарят 
за експертизата на възраженията срещу всеки 
европейски патент.
(2) Всеки отдел по възраженията се състои 
от трима технически квалифицирани експер­
ти, като поне двама от тях не трябва да са 
участвали в производството по издаване на 
патента, срещу който е подадено възражението. 
Експерт, който е участвал в производството по 
издаването на европейския патент, не може да 
бъде председател. Преди вземане на решение по 
възражението отделът по възраженията може 
да възложи експертизата на възражението на 
един от своите членове. Устното производство 
се провежда пред самия отдел по възражени­
ята. Ако отделът по възраженията счете, че 
естеството на решението го изисква, той може 
да бъде разширен чрез допълване с правно 
квалифициран експерт, който не е участвал 
в производството по издаването на патента. 
При равенство на гласовете решаващ е гласът 
на председателя на отдела по възраженията.
Член 20
Правен отдел
(1) Правният отдел отговаря за решения 
във връзка с вписвания в Регистъра на евро­
пейските патенти, както и по отношение на 
регистрация във или заличаване от списъка 
на професионалните представители.
(2) Решенията на правния отдел се вземат 
от един правно квалифициран член.
Член 21
Колегии по жалбите
(1) Колегиите по жалбите отговарят за 
експертизата на жалби срещу решенията на 
получаващия сектор, експертизните отдели и 
отделите по възраженията и правния отдел.
(2) При жалби срещу решения на получа­
ващия сектор или правния отдел колегията 
по жалбите се състои от трима правно ква­
лифицирани членове.
(3) При жалби срещу решения на експерти­
зен отдел колегията по жалбите се състои от: